Na temelju članka 37. Zakona o predškolskom odgoju i obrazovanju (N.N. br. 10/97, 107/07, 94/13 i 98/19)), članka 40. i 41. Zakona o ustanovama (N.N. br. 76/93, 29/97, 47/99, 35/08, 127/19)  te članka 53. Statuta Dječjeg vrtića „Radost“ Novska, te Odluke Upravnog vijeća Dječjeg vrtića „Radost“ Novska od 22.10. 2021., Upravno vijeće Dječjeg vrtića „Radost“ Novska 08. prosinca 2021. godine objavljuje u Narodnim novinama, oglasnoj ploči te mrežnim stranicama Dječjeg vrtića „Radost“ Novska 
NATJEČAJ
za izbor i imenovanje ravnatelja/ice Dječjeg vrtića „Radost“ Novska  

Uvjeti za radno mjesto ravnatelja/ice: 
Za ravnatelja/icu dječjeg vrtića može biti imenovana osoba koja ispunjava uvjete za : 
odgojitelja ili stručnog suradnika prema Zakonu o predškolskom odgoju i obrazovanju te da
ima najmanje 5 godina radnoga staža u djelatnosti predškolskog odgoja. 
Ravnatelj/ica se imenuje na mandat od četiri godine, a ista osoba može biti ponovo imenovana za ravnatelja/icu.
Uz vlastoručno potpisanu zamolbu potrebno je priložiti slijedeće dokumente: 
1. životopis
2. dokaz o stečenoj stručnoj spremi (preslika diplome)
3. dokaz o položenom stručnom ispitu ili dokaz o ispunjavanju uvjeta iz čl. 32. Pravilnika o   
     načinu i uvjetima polaganja stručnog ispita odgojitelja i stručnih suradnika u dječjem vrtiću     
     („Narodne novine“ br. 133/97. i 4/98.) 
4. dokaz o državljanstvu Republike Hrvatske (preslika domovnice)
5. dokaz o radnom stažu (potvrda o podatcima evidentiranim u matičnoj evidenciji HZMO)
6. uvjerenje nadležnog suda da se protiv kandidata/kinje ne vodi kazneni postupak sukladno čl.  

    25. st. 2. Zakona o predškolskom odgoju i obrazovanju (N.N. br. 10/97, 107/07, 94/13, 98/19)

    - ne starije od 30 dana od dana objave natječaja
7. uvjerenje nadležnog suda da se protiv kandidata/kinje ne vodi prekršajni postupak sukladno čl.  

    25. st. 4. Zakona o predškolskom odgoju i obrazovanju (N.N. br. 10/97, 107/07, 94/13, 98/19)

    - ne starije od 30 dana od dana objave natječaja

8. potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavka 9. i 10. Zakona o predškolskom odgoju i obrazovanju (N.N. br. 10/97, 107/07, 94/13, 98/19)

    - ne starije od 30 dana od dana objave natječaja

Isprave se prilažu u neovjerenoj preslici, a kandidat/kinja koji bude izabran/a u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenoj preslici.

Na natječaj se, pod ravnopravnim uvjetima, imaju pravo javiti osobe oba spola.
 Pozivaju se osobe iz članka 102.  Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21 ), članku 48. f Zakona o zaštiti vojnih i civilnih invalida rata (NN 33/92,77/92,27/93, 58/93, 2/94,76/94, 108/95, 108/96, 82/01, 103/03, 148/13 i 98/19), članka 47. Zakona o civilnim stradalnicima iz Domovinskog rata (NN 84/21) i članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18. i 32/20.) da se u prijavi na javni natječaj pozovu  na to pravo i prilože odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te imaju prednost u odnosu na ostale kandidate samo pod jednakim uvjetima.

Poveznica za internetsku stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji je: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf., 
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata (NN 84/21) je

https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf 
Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Prijave na natječaj s obveznom dokumentacijom i dokazima o ispunjavanju uvjeta natječaja dostavljaju se u roku od 8 dana od dana objave natječaja u zatvorenoj omotnici s naznakom „Natječaj za ravnatelja/icu – NE OTVARATI – na adresu:
DJEČJI VRTIĆ „RADOST“ NOVSKA Ivane Brlić Mažuranić 1, 44330 Novska.

Nepotpisane, nepotpune i nepravovremene prijave neće se razmatrati. 

O rezultatima provedenog natječaja kandidati će biti obaviješteni u roku 45 dana od dana isteka roka za podnošenje prijava. 
KLASA: 112-07/21-01-13

